

**GRADONAČELNIK**

KLASA:021-01/19-01/05

URBROJ:2186/18-01/1-19-1

U Ludbregu, ­­14. listopada 2019.

Na temelju članka 35.b Zakona o lokalnoj i područnoj (regionalnoj) samoupravi («Narodne novine» br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17) te članka 63. Statuta Grada Ludbrega («Službeni vjesnik Varaždinske županije» br. 23/09, 17/13, 12/18, 55/18- pročišćeni tekst, 40/19), Gradonačelnik Grada Ludbrega na 16. sjednici održanoj dana 14. listopada 2019. podnosi

**IZVJEŠĆE O RADU**

**ZA RAZDOBLJE SIJEČANJ - LIPANJ 2019. GODINE**

1. **UVOD**

Sukladno zakonskim obvezama gradonačelnik dva puta godišnje podnosi predstavničkom tijelu polugodišnja izvješća o svom radu.

Kao nositelj izvršne vlasti Gradonačelnik obavlja poslove iz samoupravnog djelokruga Grada Ludbrega, sukladno ovlaštenjima utvrđenim Zakonom o lokalnoj i područnoj (regionalnoj) samoupravi, kao i odredbama drugih zakona kojima se uređuje prostorno i urbanističko planiranje, uređenje naselja, stanovanje, komunalno gospodarstvo, briga o djeci predškolskog uzrasta, odgoj i osnovno obrazovanje, primarna zdravstvena zašatita i socijalna skrb, kultura, tjelesna kultura i sport, zaštita potrošača, zaštita i unapređenje prirodnog okoliša, protupožarna zaštita i civilna zaštita, prome na području grada, održavanje nerazvrstanih cesta, te ostali poslovi sukladno posebnim zakonima.

U obavljanju izvršne vlasti, Gradonačelnik utvrđuje i podnosi prijedloge općih akata koje donosi Gradsko vijeće Grada Ludbrega kao predstavničko tijelo, donosi opće i pojedinačne akte kada je za to ovlašten propisima, utvrđuje prijedlog Proračuna, polugodišnjeg i godišnjeg izvještaja o izvršavanju Proračuna, odlučuje o stjecanju i otuđenju pokretnina i nekretnina Grada čija pojedinačna vrijednost ne prelazi 0,5 % iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, upravlja prihoda i rashodima Grada i dr.

Kroz ovlast gradonačelnika da usmjerava i nadzire rad upravnih tijela, u izvješću su sadržani poslovi i daje se prikaz poslova koje su obavljala i upravna tijela bilo prema gradonačelniku ili izravno prema građanima i pravnim osobama, a iz samoupravnog djelokruga Grada.

Stručnu pripremu materijala za potrebe donošenja odluka od strane Gradonačelnika vršila su upravna tijela Grada Ludbrega, ustrojena odlukom Gradskoga vijeća, a svakako da je u radu gradonačelnika bila zamjetna pomoć i potpora zamjenice gradonačelnika.

1. **IZVRŠENJE PRORAČUNA**

**II.1. PRIHODI I RASHODI**

**Ukupni prihodi**  Proračuna Grada Ludbrega za 2019. godinu bili su planirani u iznosu od 61.014.298 kuna, a sa 30.06.2019.godine ostvareni su u iznosu od 24.044.089 kn ili sa 78,81% polugodišnjeg plana ili za 6.463.060 kuna manje od plana.Ovakvo ostvarenje plana evidentirano je iz razloga što su u proračunu za 2019.godinu planirane kapitalne pomoći iz državnog proračuna za Arheološki park,za energetsku obnovu Centra za kulturu,za izgradnju šumske prometnice te pomoći iz državnog proračuna temeljem prijenosa EU sredstava za projekte ruralnog razvoja.Realizacija navedenih pomoći planirana je u drugom dijelu godine.

**Ukupni izdaci** Proračuna za I-VI. 2019.godine izvršeni su u iznosu od 24.423.849 kn što je za 6.083.300 kn manje od planiranog polugodišnjeg izvršenja.

Razlog ovakvom ostvarenju izdataka su pomoći koje će biti realizirane u drugom dijelu godine.

**II.2. OBVEZE I POTRAŽIVANJA**

**Obveze**

Na dan 30.06.2019. godine evidentirane su obveze u ukupnom iznosu od 11.344.257 kuna što je u odnosu na isto razdoblje prošle godine smanjenje za 383.663 kuna ili za 3,38%

**Potraživanja**

Na dan 30.6.2019. godine potraživanja iznose 6.046.724 kn i veća su u odnosu na isto razdoblje 2018. godine za 476.834 kuna ili za 8,56 %.

**II.3. STANJE ŽIRORAČUNA**

Sa 30.06.2019. godine stanje žiroračuna iznosilo je 3.128.655 kuna dok je stanje u istom razdoblju prethodne godine iznosilo 3.797.920 kuna.

**II.4.FINANCIJSKI REZULTAT**

Za razdoblje I-VI mjesec 2019.godine evidentiran je tekući manjak prihoda u iznosu od 379.760 kuna, koji sa konsolidiranim manjkom prihoda iz predhodne godine u iznosu od 1.106.068 kuna čini manjak prihoda za pokriće u slijedećem razdoblju u iznosu od 1.485.828 kuna.

1. **KOMUNALNA INFRASTRUKTURA, PROSTORNO UREĐENJE I OSTALI PROJEKTI**

**III.1. KOMUNALNA INFRASTRUKTURA**

Gradnja komunalne infrastrukture izvršena je temeljem godišnjeg Programa izgradnje objekata i uređaja komunalne infrastrukture (u daljnjem tekstu: Programa) u Gradu Ludbregu za 2019. godinu, u skladu sa prihodima proračuna i učešćem i angažmanom građana i drugih izvora.

**A)** **GRAĐENJE JAVNIH POVRŠINA**

Od aktivnosti na uređenju javnih površina tijekom izvještajnog razdoblja siječanj – lipanj 2019.g. završeni su građevinsko-obrtnički radovi **na izradi zida ograde, ploče platoa za igru i uređenju prostorije za vježbe u DV Radost u Ludbregu,** koji su započeli potkraj prethodnog izvještajnog razdoblja kada je nabavljeno i višenamjensko dječje igralo.

Ukupna vrijednost izvršenih radova: 353.592,38 kn sa PDV-om.

Radovi su izvršeni u sklopu implementacije projekta *„****Projekt ulaganja u objekte dječjih vrtića“***kojeg je sufinanciralo Ministarstvo za demografiju, obitelj, mlade i socijalnu politiku sa iznosom od: 103.096,00 kn, prema *“****Programu podrške poboljšanju materijalnih uvjeta u predškolskim ustanovama/dječjim vrtićima****“.*

S obzirom da je namjena projekta bila da se uredi vanjski prostor oko zgrade DV Radost te opremi neophodnim sadržajima za kvalitetniji boravak djece, tijekom izvještajnog razdoblja izvršeni su i **dodatni radovi** u vrijednosti od 111.810,00 kn na uređenju **prilaza sa dvorištem i prostoriji za tjelovježbu** i uz spomenuto višenamjensko vanjsko igralo pa je tako vanjski prostor oko zgrade vrtića uređen te dobio potrebne kvalitetne sadržaje, a prostorija uz vrtić (garaže) novu i puno korisniju namjenu.

Osim navedenog izvršeni su i radovi na uređenju i asfaltiranju parkirališta kod groblja u Selniku u vrijednosti od 161.330,38 kn.

Izvršena su ulaganja u nabavu igrala i uređenje pojedinih dječjih igrališta na području Grada Ludbrega, čija je planirana vrijednost u 2019. g. 100.000,00 kn.

Potkraj izvještajnog razdoblja započele su pripreme dokumentacije za postupak javne nabave za radove na uređenju šetnice uz rijeku Bednju, u sklopu projekta „Unapređenje kontinentalnog turizma turističkom valorizacijom povijesno kulturne baštine Grada Ludbrega“.

1. **GRAĐENJE NERAZVRSTANIH CESTA I RADOVI KOJE SUFINANCIRA ŽUPANIJSKA UPRAVA ZA CESTE I HRVATSKE CESTE**

U izvještajnom razdoblju su nakon provedenog postupka javne nabave izvršeni radovi na **rekonstrukciji nerazvrstane ceste - Ulica K. Franje Kuharića, Ulica Miroslava Krleže i Kratke ulice u Ludbregu u vrijednosti:** **1.133.899,03 kn sa uključenim PDV-om.**

Ovaj projekt je sufinanciran u iznosu od **85% iz sredstava Europske unije** odnosno Europskog poljoprivrednog fonda za ruralni razvoj, **a 15% iz Proračuna RH**, a pripremni radovi su započeli potkraj godine.

Osim navedenih radova izvršeni su **radovi na izradi okomitih parkirališta** u Ulici M. Krleže u vrijednosti **174.934,89** kn te **radovi na pojačanom održavanju kolničke konstrukcije** u Ulici M. Krleže i F. Kuharića u vrijednosti od **389.068,10 kn,** s obzirom na izuzetno loše stanje kolničke konstrukcije, naročito u Ulici M. Krleže.

U izvještajnom razdoblju, nakon provedenog postupka javne nabave, potpisan je ugovor sa odabranim izvoditeljem te započele pripreme za **izgradnju nove prometnice** za potrebe neizgrađenog građevinskog područja između Ulice R. Fizira i željezničke pruge u Ludbregu, uz novi trgovački centar, u vrijednosti od **1.775.498,31 kn.**

Početak ovih radova se očekuje nakon završetka radova pripadajućeg sustava odvodnje otpadnih voda i vodoopskrbe.

U sklopu projekta koji je kao i rekonstrukcija nerazvrstanih cesta financiran ***u iznosu 85% iz sredstava Europske unije odnosno Europskog poljoprivrednog fonda za ruralni razvoj te u iznosu od 15% iz državnog proračuna Republike Hrvatske (Mjera: M04 „Ulaganja u fizičku imovinu“*** *iz Programa ruralnog razvoja Republike Hrvatske za razdoblje 2014. – 2020.;* ***Podmjera 4.3.*** *„Potpora za ulaganja u infrastrukturu vezano uz razvoj modernizaciju i prilagodbu poljoprivrede i šumarstva“),* nakon provedenog postupka javne nabave **realizirani su radovi na rekonstrukciji šumske ceste Lijepa Gorica** na području Grada Ludbrega (predio Poljansko – Lijepa Gorica – Graci) **u vrijednosti od 3.133.367,26 kn.**

Nakon završetka radova na izgradnji šumske ceste dodatno su izvršeni radovi na izradi cijevnih propusta na šumskoj cesti tamo gdje je to bilo potrebno u vrijednosti od 79.875,00 kn.

Treba napomenuti da su u izvještajnom razdoblju izvršeni **radovi na asfaltiranju dijelova nerazvrstanih cesta i odvojaka** na području naselja Vinogradi Ludbreški u vrijednosti od **225.534,38 kn**, koji su financirani iz poreza na kuće za odmor.

Druga faza ovih radova očekuje se u idućem izvještajnom razdoblju, nakon što se utvrdi stanje pojedinih cesta i odvojaka te prioriteti.

Na kraju treba naglasiti da u strukturi ukupnih izvršenih ulaganja u građenje nerazvrstanih cesta u izvještajnom razdoblju financiranje iz drugih izvora (u ovom slučaju sredstva EU iz Programa ruralnog razvoja) iznosi gotovo 75%.

Osim navedenog, sklopljen je ugovor za izradu Glavnog projekta šumske ceste i Elaborata učinkovitosti mreže šumskih prometnica (predio Čukovec – Segovina) uključujući i tehničku pomoć za prijavu na novi natječaj u sklopu Programa ruralnog razvoja – ulaganja u šumsku infrastrukturu.

1. **GRAĐENJE JAVNE RASVJETE**

U izvještajnom razdoblju izvršeni su manji zahvati na popuni postojeće rasvjete sa nedostajućim rasvjetnim tijelima u naseljima Poljanec i Globočec, a nastavljeno je sa izradom projektne dokumentacije za izgradnju nedostajuće javne rasvjete u Zagorskoj ulici u Ludbregu te Cvjetnoj ulici u Vinogradima Ludbreškim.

**D) IZGRADNJA I ADAPTACIJA OBJEKATA TE OSTALI PROJEKTI**

**D1) Radovi na sanaciji i adaptaciji i objekata u vlasništvu Grada Ludbrega**

U izvještajnom razdoblju **nastavljeni su *radovi na izgradnje „Kuće Somođi“*** *uključujući nabavu i ugradnju dizala za osobe s invaliditetom te izvođenje građevinskih radova i drenaže u „Vrtu Somođi“ u Ludbregu* u okviru projekta **„***Unapređenje kontinentalnog turizma turističkom valorizacijom povijesno-kulturne baštine Grada Ludbrega“,* **koji se sufinancira temeljem** **Ugovora o dodjeli bespovratnih sredstava** za projekte financirane iz europskih strukturnih i investicijskih fondova u financijskom razdoblju 2014. – 2020. kroz Operativni program *Konkurentnost i kohezija 2014. – 2020.*

U sklopu ove točke izvršeni su i radovi na adaptaciji ili održavanju više društvenih domova (Segovina, Vinogradi Ludbreški, Selnik, Čukovec), a treba naglasiti da su radovi na ugradnji energetski učinkovite prozorske stolarije i toplinske fasade u Segovini sufinancirani od strane SNV-a (Srpskog narodnog vijeća).

Naručena je izrada projekta rekonstrukcije ljekarne u Ludbregu zbog izuzetno lošeg stanja ove građevine. S obzirom da se zgrada stare ljekarne nalazi unutar granica zaštićene kulturno-povijesne urbanističke cjeline Grada Ludbrega te je upisana u Registar kulturnih dobara RH, nakon izrade projektne dokumentacije projekt će se prijaviti na neki od raspoloživih natječaja kako bi se osigurala sredstva za radove na rekonstrukciji.

**D2) *Ostali projekti***

Nakon što je u prethodnom razdoblju uspješno realiziran **projekt podzemnih kontejnera za otpad sa inteligentnim upravljanjem** u ovom izvještajnom razdoblju pristupilo se nabavi polupodzemnih spremnika (**6 kompleta** polupodzemnih spremnika za otpad volumena 3 m3 za razvrstani (korisni/reciklabilni kao plastika, staklo, metal) i 6 kompleta spremnika od 3m3 za mješani otpad) koji će biti postavljeni na 6 lokacija na području Vinograda Ludbreških (zona klijeti i kuća za odmor).

Vrijednost nabave: 198.969,79 kn.

**III.2. PROSTORNO UREĐENJE**

U izvještajnom razdoblju nije bilo nikakvih aktivnosti u pogledu izmjena ili dopuna Prostornog plana uređenja Grada Ludbrega ili urbanističkih planova.

**III.3. IMOVINSKO-PRAVNI ODNOSI**

**A) KUPOPRODAJA NEKRETNINA**

U izvještajnom razdoblju, sukladno Rješenju Gradskog vijeća Grada Ludbrega od 27.12.2019., kojim je prihvatilo ponudu kupca: ŠLJUNČARA-TRANSPORTI "SMONTARA"- Ivan Smontara, Veliki Bukovec, Franje Sovića 90, za kupnju zemljišta za postrojenje za proizvodnju betona, opločnika i betonskih elemenata, s istim je dana 28.02.2019. sklopljen Ugovor o kupoprodaji čkbr 394/5 – oranica Rakitje od 4129 m2 u k.o. Ludbreg i čkbr. 394/6 – oranica Rakitje od 4195 m2 u k.o. Ludbreg, za ukupnu kupoprodajnu cijenu za obje nekretnine u iznosu od 832.400,00 kn, s time da je kupac bio obvezan uplatiti 60% od iznosa ponuđene kupoprodajne cijene, tj. iznos od 499.440,00 kn, jer je bio oslobođen plaćanja 40% iznosa kupoprodajne cijene s obzirom da se u poslovnom planu svoje ponude obvezao na zapošljavanje 16 novozaposlenih radnika s područja Grada Ludbrega na minimalno godinu dana.

Nadalje, s kupcem: Filip Bernat, Zagreb, Trebež 19, dana 16.05.2019. sklopljen je Ugovor o kupoprodaji čkbr. 1186/2 – oranica u Poljancu od 62 čhv u k.o. Križovljan i čkbr. 1186/3 – oranica u Poljancu od 94 čhv u k.o. Križovljan.

Čkbr. 1186/2 u k.o. Križovljan prodana je kupcu direktnom pogodbom iz razloga što zbog svojeg oblika, tj. širine od svega 1.7 metara ne predstavlja samostalnu građevnu parcelu na kojoj je moguće graditi, a neposredno graniči s čkbr. 1186/1 u k.o. Križovljan (pristupni put), koja je u vlasništvu kupca. Čkbr. 1186/3 u k.o. Križovljan prodana je kupcu direktnom pogodbom iz razloga što zbog svojeg oblika, tj. širine od svega 3.8 metara ne predstavlja samostalnu građevnu parcelu na kojoj je moguće graditi, okolnosti da čestica nema pristup na javnu prometnu površinu, a neposredno graniči s čkbr. 1186/4 u k.o. Križovljan, koja je u vlasništvu kupca.

Kupoprodajna cijena čkbr. 1186/2 u k.o. Križovljan, površine od 223 m2, sukladno procjeni iznosila je 37,96 kn/m2, tj. u ukupnom iznosu od 8.465,08 kn. Kupoprodajna cijena čkbr. 1186/3 u k.o. Križovljan, površine od 338 m2, iznosila je 37,73 kn/m2 za 35% čestice, tj. za površinu od 118 m2 koja se nalazi unutar granice građevinskog područja naselja Poljanec, pa je iznosila 4.452,14 kn, odnosno iznosila je 3,49 kn/m2 za 65% čestice, tj. za površinu od 220 m2 koja se nalazi izvan građevinskog područja i predstavlja poljoprivredno zemljište, pa je iznosila 767,80 kn.

**B) ZAMJENA NEKRETNINA**

U izvještajnom razdoblju, sukladno Odluci Gradskog vijeća Grada Ludbrega od 07. ožujka 2019. g., kojim je prihvatilo prijedlog društva **Ciglana Ludbreg d.o.o.**, Vinogradi Ludbreški, Vinogradi Ludbreški 74, za zamjenu nekretnina upisanih kao vlasništvo društva Ciglana Ludbreg d.o.o., u zk.ul.br. 7704 k.o. Vinogradi Ludbreški, i to:

1. čkbr. 2393/1 – u Kataleni poslovna zgrada od 215 m2, zgrada od 10 m2, garaža od 75 m2, industrijska zgrada od 1109 m2, industrijska zgrada od 413 m2, industrijska zgrada od 1458 m2 i gospodarsko dvorište od 13976 m2, ukupne površine od 17256 m2,
2. čkbr. 878 – parkiralište u Kataleni od 2430 m2,

za nekretnine u vlasništvu Grada Ludbrega, i to:

1. čkbr. 1244/2 – livada u Ulici Rudolfa Fizira od 4025 m2, upisana u zk.ul.br. 3103 k.o. Ludbreg,
2. čkbr. 1243/4 – livada u Ulici Rudolfa Fizira od 4200 m2, upisana u zk.ul.br. 3026 k.o. Ludbreg,
3. čkbr. 1243/5 – livada u Ulici Rudolfa Fizira od 3850 m2, upisana u zk.ul.br. 3026 k.o. Ludbreg,
4. čkbr. 1243/6 – livada u Ulici Rudolfa Fizira od 4554 m2, upisana u zk.ul.br. 3026 k.o. Ludbreg.

Ukupna vrijednost nekretnina u vlasništvu društva Ciglana Ludbreg d.o.o. iznosila je 3.262.475,87 kn, a utvrđena je temeljem Elaborata procjene prometne vrijednosti nekretnine, Broj: 0612/2018, od prosinca 2018., izrađenoga od tvrtke za vještačenje i projektiranje u građevinarstvu: VIP d.o.o., i to za pojedinačne čestice:

1. čkbr. 2393/1 – 3.170.748,97 kn,
2. čkbr. 878 – 91.726,90 kn.

Ukupna vrijednost nekretnina u vlasništvu Grada Ludbrega iznosila je 3.473,000,00 kn, a utvrđena je temeljem Elaborata procjene prometne vrijednosti nekretnine, Broj: 0112/2018, od prosinca 2018., izrađenoga od tvrtke za vještačenje i projektiranje u građevinarstvu: VIP d.o.o., i to za pojedinačne čestice:

1. čkbr. 1244/2 – 841.000,00 kn,
2. čkbr. 1243/4 – 877.000,00 kn,
3. čkbr. 1243/5 – 804.000,00 kn,
4. čkbr. 1243/6 – 951.000,00 kn

S obzirom da vrijednost nekretnina koje se zamjenjuju nisu jednake, društvo Ciglana Ludbreg d.o.o., je na ime razlike zbog manje vrijednosti nekretnina, uplatila Gradu Ludbregu iznos od 210.524,13 kn.

**C) ZAKUP I KORIŠTENJE POSLOVNOG PROSTORA**

U izvještajnom razdoblju, nije bilo raspolaganja poslovnim prostorom u pogledu zakupa, osim povremenog korištenja društvenih domova radi održavanja proslava i sl.

**III.4. KOMUNALNO, POLJOPRIVREDNO I PROMETNO REDARSTVO**

U prvoj polovici 2019. g., na području Grada Ludbrega obavljena je 25 očevida zapuštenih parcela, te je izdano 12 rješenja u vezi privođenja katastarskih čestica svojoj svrsi, a u cilju uređenja naselja.

Prema Odluci o nerazvrstanim cestama Grada Ludbrega postupalo se u 6 slučajeva, gdje su prekršitelji nakon izrečene opomene postupili po nalogu komunalnog redarstva, a u svezi čišćenja zaštitnog pojasa ceste, zbog smanjene vidljivosti u prometu, a koje je bilo uzrokovano neuređenjem drveća i grmlja koje raste uz među nerazvrstane ceste.

Sukladno Odluci o agrotehničkim mjera poslano je 12 upozorenja u svezi uklanjanja ambrozije s nekretnine.

Poslano je 16 opomena u vezi obveznog zbrinjavanja otpada kako bi sklopili ugovor sa komunalnim poduzećem Lukom d.o.o. i uključili se u obvezno zbrinjavanje otpada. Ujedno je bilo poslano 6 opomena zbog nepropisnog spaljivanja otpada na dvorištima i vrtovima.

Iz dijela Zakona o građevinskoj inspekciji možemo navesti tri nadzora koji su proslijeđeni građevinskoj inspekciji.

Nadalje, izdano je 39 odobrenja za korištenje javnih površina, ukupnog prihoda od 37.013,80 kn, što uključuje izdavanje Rješenja i kontrolu na terenu ugostiteljskih terasa na javnoj površini Grada Ludbrega.

Poslano je 10-tak izvješća i dopisa županiji o stanju okoliša i ostalim zahtjevima. Upućeno je 14 dopisa Županijskoj upravi za ceste i Hrvatskim cestama, u svrhu poboljšanja stanja sigurnosti cestovnog prometa na području Grada Ludbrega, te 5 dopisa Hrvatskim vodama u svrhu poboljšanja funkcionalnosti odvodnih kanala na području Grada Ludbrega, a iz njihove nadležnosti.

Kao ostale poslove možemo navesti opomene zbog nezakonitog držanja pasa, rušenje starih i dotrajalih stabala, micanje protupravno postavljenih predmeta s javne površine, kao i uklanjanje plakata, micanje s javnih parkirališta neregistriranih automobila koja nisu u voznom stanju, opomene u vezi nepropisnog ispuštanja otpadnih voda,provođenje potrebnih DDD mjera, redoviti kontrolni pregledi dječjih igrališta.

U prvoj polovici 2019. g. Odsjek za prostorno uređenje, komunalne djelatnosti i imovinu je preko komunalnog redarstva pripremio i izradio novu Odluku o komunalnom redu koja je prihvaćena na Gradskom vijeću kao i Izvješće o lokacijama odbačenog otpada, gdje su obilaskom cijelog terena prikupljeni podaci o većim divljim odlagalištima otpada.

U suradnji sa Policijskom upravom Varaždinskom, Županijskom upravom za ceste, te Hrvatskim cestama konstantno se radi na prevenciji prometnih nesreća te se u skladu s time poduzimaju mjere kako bi se smanjio broj prometnih nesreća te broj poginulih ili ozlijeđenih u prometu.

Prometno redarstvo je sudjelovalo u organizaciji Sajma cvijeća na način da je izradom Prometnog elaborata ishodilo dozvolu od Policijske uprave Varaždinske za posebnu regulaciju prometa, te su učinjeni svi poslovi koji se tiči privremenih električnih priključaka, neophodnih za manifestaciju. Ujedno je komunalno redarstvo sudjelovalo u projektu izgradnje klizališta na Trgu, pružajući svu potrebnu infrastrukturu koja je bila potrebna za izgradnju klizališta.

Hrvatsak.

U drugih pola godine bila je 49 intervencija u suradnji sa Veterinarskom stanicom Ludbreg, od toga u vezi napuštenih pasa (20), kao i skupljanje lešina životinja s prometnica i javnih površina (29).

U zimsko vrijeme provođena je kontrola čišćenja snijega sa javnih površina od strane građana i pravnih osoba i nije bilo potrebe za izricanjem prekršajnih mjera. Ujedno, u koordinaciji sa Lukom d.o.o. određivani su prioriteti čišćenja snijega na nerazvrstanim cestama, te su se zaprimale dojave građana o kritičnim točkama koje su se ubrzo riješile.

Nadalje, Lukomu d.o.o. naloženo je više od 40 radnji prema programu Redovnog održavanja komunalne infrastrukture te Ugovora o održavanju nerazvrstanih cesta Grada Ludbrega. U suradnji sa tvrtkom Lukom d.o.o. i prema njihovoj evidenciji poslano je više desetaka upozorenja u vezi dimnjačarskih poslova, gdje su građani koji odbijaju dimnjačarske usluge upozoravani pod prijetnjom prekršajne kazne da uredno izvršavaju svoje zakonske obveze,a koje se tiču Zakona o zaštiti požara i pratećih Odluka Grada Ludbrega.

Prema članku 30. Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Grada Ludbrega („Službeni vjesnik Varaždinske županije“:88/17) propisano je da korisnici koji su ovlašteni sakupljači ambalaže obuhvaćene povratnom naknadom, dužni su predati nadležnoj službi Grada Ludbrega do kraja veljače tekuće godine, za prethodnu godinu, Izvješće o vrsti i količini preuzete ambalaže u prethodnoj godini. U skladu sa tim komunalno redarstvo je prikupilo više od 100 izvješća pravnih osoba na području Grada Ludbrega koje se koristilo za izradu ukupne količine odvojenog otpada na području Grada Ludbrega.

Što se tiče otpada, moramo navesti i kreirano Izvješće o izvršenju Plana gospodarenja otpadom u 2018.g. kao i Izvješće o kvaliteti zraka, koje je u sklopu Odsjeka za prostorno uređenje, komunalne djelatnosti i imovinu izradilo komunalno redarstvo.

Komunalno redarstvo je aktivno sudjelovalo u Projektu rekonstrukcije šumskih puteva Poljansko – Graci gdje je uz stalne terenske obilaske, napisano i poslano više od 60 Rješenja vlasnicima parcela uz put koji je bio obuhvaćen rekonstrukcijom, da poruše drveće koje zadire u javnu površinu, kako bi bilo što lakše realizirati Projekt.

**IV. PODUZETNIŠTVO, TURIZAM I RAZVOJNI PROJEKTI**

1. **PROGRAM '' PODUZETNIK 3 ''**

U skladu sa programima u gospodarstvu, nastavljen je program ''Poduzetnik 3'' po kojem Grad Ludbreg sudjeluje u subvenciji kamata na poduzetničke kredite s 1% za uslužene djelatnosti te s 2% na proizvodne djelatnosti.

Minimalni iznos kredita je 35.000,00 kuna, a maksimalni iznos nije određen već ovisi o kvaliteti projekta i kreditnoj sposobnosti poduzetnika. To su krediti za gospodarstvo i poljoprivredu kojima se želi poticati razvoj malog gospodarstva. Odobreni krediti mogu se koristiti za:

* kupnju građevinskog i pripadajućeg zemljišta,
* kupnju, izgradnju, uređenje ili proširenje objekta,
* nabavu opreme ili pojedinih dijelova opreme za pogone smještene na području Grada Ludbrega,
* nabavu prijevoznih sredstava u funkciji poduzetništva,
* obrtna sredstva

Ugovori o realizaciji poduzetničkih kredita su potpisani sa sedam banaka: Zagrebačka banka, Varaždinska banka, Podravska banka, Privredna banka Zagreb, Raiffeisen banka, Erste banka i Hrvatska poštanska banka.

U razdoblju od **01.01.-30.06.2019.** godine nije odobren niti jedan kredit za poduzetničke aktivnosti od strane poslovnih banaka, dok je plaćen iznos subvencija kamata na kredite u iznosu od **8.430,55** **kn.**

1. **PROGRAM '' KREDITOM DO USPJEHA''**

Grad Ludbreg i u 2019. godini pokazuje interes za poticanje razvoja poduzetništva kroz Program „Kreditom do uspjeha 2014.“ putem Mjere 1. - Kreditom do konkurentnosti.

Prema ovom Programu, Ministarstvo gospodarstva, poduzetništva i obrta, Županija i Grad Ludbreg sudjeluju u subvenciji kamate na poduzetničke kredite. Grad Ludbreg sudjeluje u subvenciji kamate na poduzetničke kredite u visini od 2 p.p. za proizvodne djelatnosti i 1 p.p. za uslužne djelatnosti. Minimalni iznos kredita koji se subvencionira iznosi 100.000,00 kn pa do maksimalnog iznosa do 5.000.0000,00 kn.

Krediti se  mogu odobravati za  financiranje ulaganja u:

* kupnju, izgradnju, uređenje ili proširenje gospodarskih objekata
* kupnju nove opreme ili pojedinih dijelova opreme
* obrtna sredstva do 20% (za projekte iz uslužne djelatnosti) i do 30% (za projekt iz proizvodne djelatnosti) iznosa ukupno odobrenog kredita

Prema ovom Programu nije odobren nijedan kredit za poduzetničke aktivnosti na području grada Ludbrega te je u razdoblju od **01.01.2019.-30.06.2019.** plaćen iznos subvencija kamata na kredite u iznosu od **22.841,25 kn.**

1. **PROGRAM POTPORA U POLJPRIVREDI NA PODRUČJU GRADA**

Gradsko vijeće je na 11. sjednici održanoj dana 27. prosinca 2018. godine, donijelo Program potpora u poljoprivredi na području Grada Ludbrega za razdoblje 2019.-2020. godine, kojim se financiraju slijedeće mjere:

Mjera 1: Potpore za nabavu loznih cijepova

Mjera 2: Potpore za nabavu novih vrsta voćnih sadnica te dugogodišnjih nasada

Mjera 3: Potpore za umjetno osjemenjivanje stoke (krava, junica, krmača)

Mjera 4: Potpore za nabavu i postavljanje sistema za navodnjavanje

Mjera 5: Potpore za nabavu i postavljanje staklenika i plastenika

Mjera 6: Potpore za nabavu sadnica povrća, cvijeća i sjemenja u plastenicima i

Staklenicima

Mjera7: Potpore za ekološku proizvodnju poljoprivrednih proizvoda

Mjera 8: Potpore za edukaciju poljoprivrednika

Mjera 9: Potpore za okrupnjavanje zemljišta

Mjera 10: Potpora za financiranje uzimanja uzoraka krvi konja

Mjera 11: Potpora za poticanje malih proizvođača svinja – poticaj za uzgoj i

držanje svinja

Mjera 12: Potpora za nabavu i postavljanje sustava za zaštitu višegodišnjih nasada

od tuče

Mjera 13: Potpora za nabavu novih košnica, pčelarske opreme i pčelinjih zajednica

Mjera 14: Potpora za poticanje rasta i razvoja poljoprivrednih zadruga

Dana 22. svibnja 2019. godine objavljen je Javni poziv za dodjelu potpora male vrijednosti za poticanje malih proizvođača svinja na području Grada Ludbrega za 2019. godinu. Na Javni poziv pristiglo je ukupno 64 zahtjeva. Za ovu mjeru osigurana su sredstva u Proračunu u iznosu od **155.000,00 kn.** Svi zahtjevi obrađivat će se prema redoslijedu zaprimanja.

Na temelju Programa potpora u poljoprivredi u razdoblju od **01.01.-30.06.2019.** godine isplaćen je iznos od **31.004,63 kn** za navedene subvencije.

1. **LOKALNA AKCIJSKA GRUPA ''IZVOR''**

Najvažniji poslovi  LAG-a „Izvor“ u prošlom periodu bili su pregled, evaluacija i izdavanje odluka za prvi natječaj Lokalne akcijske grupe „Izvor“ – „Provedba tipa operacije 2.2.1. **„Obnova/modernizacija društvene infrastrukture ruralnog područja .** Zaposlenici LAG-a „Izvor“ poslije raspisa samog natječaja prolazili su  treninge i edukacije.  Ured LAG-a je zaprimio ukupno 8 prijava na natječaj te je sve prijave obradio te nakon propisane procedure organizirao ocjenjivački odbor koji je svih 8 prijava ocijenio i dodjelio bodove. Jedan od prijavljenih projekta je i projekt Grada Ludbrega i to projekt "Adaptacija krovišta Vatrogasnog doma u Ludbregu". **Ukupna vrijednost svih  prijavljenih projekata iznosi 1.482.803,80 HRK**.  Sve zadaće od strane LAG-a "Izvor" i prijavitelja projekta odrađene su profesionalno i u roku, te se samo čeka odluka APPRRR-a koji daje konačnu odluku o isplati kako bi prijavitelji mogli započeti sa svojim aktivnostima prijavljenim u projektu.

**Mjera 6.3.1. Ulaganje u razvoj malih poljoprivrednih gospodarstva**

Ured LAG-a u prošlom je razdoblju pripremio i prijavio ukupno 42 projekta za mjeru 6.3.1 Poticanje malih poljoprivrednih gospodarstva s područja LAG-a „Izvor“. Ovo je apsolutni rekord šta se tiče prijava i interesa OPG-a s područja LAG-a. Ukupna vrijednost prijavljenih projekata po mjeri 6.3.1. iznosi **4.693.500,00 HRK.**

Prvi rezultati po natječaju počeli su pristizati u prošlom razdoblju. Do sad je, od ukupno 42 prijavljenih projekta, pozitivnu odluku dobilo njih 17, no zbog velike količine prijavljenih projekta po ovoj mjeri, nisu se još sve pristigle prijave stigle obraditi. Prema bodovima prijavljenih očekujemo još barem dvadesetak pozitivnih odluka.

**Mjera 6.1.1 Potpora mladim poljoprivrednicima**

U prošlom razdoblju Ured LAG-a je pripremio i prijavio ukupno 5 projekata za mjeru 6.1.1. Potpora mladim poljoprivrednicima s područja LAG-a „Izvor“. I to tri projekta na vrijednost 50.000,00 € po projektu te dva projekta na vrijednost od 20.000,00 € po projektu. Ukupna vrijednost prijavljenih projekata po mjeri 6.1.1. iznosi **1.415.500,00 HRK**.  Svi prijavljeni projekti dobili su pozitivnu odluku te kreću sa realizacijom svojih aktivnosti.

U navedenom razdoblju Ured Laga je odradio više od 200 individualnih sastanaka sa sva tri sektora LAG-a „Izvor“ .

1. **POLJOPRIVREDNA ZADRUGA „LUDBREŠKI KRAJ“**

Zadovoljstvo zadrugara i kooperanata sa suradnjom Poljoprivredne zadruge Ludbreški kraj u prošloj godini potaknulo je i ostale poljoprivredne proizvođače na razmišljanje o učlanjenju u zadrugu i uspostavljanje poslovne suradnje sa zadrugom. Početkom godine u sjedištu zadruge održavali su se individualni sastanci sa zainteresiranim poljoprivrednim proizvođačima što je rezultiralo upisom novih 7 poljoprivrednih proizvođača u Poljoprivrednu zadrugu. Na dan 30. travanj 2019. godine PZ Ludbreški kraj ima 41 člana odnosno zadrugara.

Sredinom mjeseca veljače predstavnici zadruge održali su sastanke sa predstavnicima Podravke d.d. iz Koprivnice i dogovorili siguran otkup po unaprijed poznatim cijenama za 40 tona krastavaca, 120 tona paprike, 40 tona patliđana i 10 tona feferona. Navedeno povrće će proizvesti zadrugari i kooperanti zadruge a ukupna neto vrijednost bez PDV-a isporučenog povrća prema Ugovoru iznosi 681.700,00 kuna. Za sve proizvođače osiguran je kompletan repromaterijal za proizvodnju, osigurano je sjeme te se pristupilo nabavci i kupnji kalibratora, stroja za kalibriranje krastavaca kornišona.

Kao i svake godine PZ Ludbreški kraj sudjelovala je na sajmovima koji su se održavali u neposrednoj blizini kako bi se promovirala zadruga, ali i na sajmovima u sklopu kojih su se prodavali proizvodi zadrugara. Na poziv Poljoprivredne zadruge, ove godine na sajmu cvijeća svim posjetiteljima sajma predstavila se Podravka sa svojim kulinarskim showom i na taj način podigla ovu manifestaciju za još jednu razinu više.

Tradicionalno, svi zainteresirani zadrugari dodatno su se educirali i upoznali sa novim tehnologijama u proizvodnji voća i povrća na jednom od najvećih poljoprivrednih sajmova u Europi, na 86. Međunarodnom poljoprivrednom sajmu u Novom Sadu (Srbija).

Osim konstantnog rada na tekućim poslovima u zadruzi, Poljoprivredna zadruga Ludbreški kraj svakodnevno je promovirala zadrugare i proizvode zadrugara na poljoprivrednom tržištu. Jednako tako, svakodnevno su se održavali individualni sastanci i sa svim ostalim poljoprivrednim proizvođačima sa područja Grada Ludbrega te im se nastojalo pomoći u poljoprivrednoj proizvodnji ili samom plasmanu proizvoda.

1. **VAROŠKI VRTI**

Grad Ludbreg je i u 2019. godini nastavio sa projektom „Varoški vrtovi“ u sklopu kojega je zainteresiranim građanima koji nemaju vlastiti vrt, a žele se zdravo hraniti, dao na korištenje pripremljeno zemljište koje se nalazi na lokaciji koja nosi naziv „Varoški vrtovi“ po čemu je i sam projekt dobio ime.

Poljoprivredna parcela, čkbr. 1757 k.o. Ludbreg u površini od 1789 m2, nalazi se na području Grada Ludbrega (lokacija rudina:Vrti, južno od Ulice Ljudevita Gaja). Za korištenje je dostupno 25 vrtnih parcela površine 50 m².

Zemljište je korisnicima dano na raspolaganje kroz vremensko razdoblje od dvije godine s mogućnošću produljenja korištenja. Pravo podnošenja zahtjeva za davanje na korištenje vrtne parcele ima osoba s prebivalištem na području Grada Ludbrega.

Trenutno je slobodna samo jedna parcela, a za ostale korisnike parcela produženi su ugovori o zakupu na slijedeće dvije godine.

1. **SAJMOVI U ORGANIZACIJI GRADA LUDBREGA**

**„SAJAM CVIJEĆA“**

Međunarodna izložba i sajam cvijeća „Flora Centrum Mundi“ tradicionalno se održava prvog vikenda u mjesecu svibnju i po broju izlagača drugi je sajam cvijeća u Hrvatskoj, a na njemu sudjeluju proizvođači cvijeća iz gotovo čitave Hrvatske i susjednih zemalja.

Sajam se održao od 03. do 05. svibnja 2019. godine na prostoru Trga Svetog Trojstva, ispred zgrade Hrvatske Pošte i Zagrebačke banke, na prostoru parka dvorca Batthyany te u atriju dvorca Batthyany. Na prostoru parka dvorca bili su smješteni cvjećari i Podravka d.d. koja je imala „Cooking show“. U atriju dvorca održala se izložba čajeva, bonsai i orhideja. Sudjelovalo je ukupno **120 izlagača**, dok je prihod od prodaje mjesta **77.545,00 kn.**

Zbog loših vremenskih prilika sajam se održao i vikend kasnije, u petak, 10. i subotu, 11. svibnja.

1. **PRIPREMA I REALIZACIJA PROJEKTA**
   1. **PROJEKTI U TIJEKU REALIZACIJE**

Intenzivno se radilo na provedbi projekta **„Zeleno Želimo“** koji je prijavljen putem Programa prekogranične suradnje V-A Slovenija - Hrvatska 2014.-2020. te su završeni projekti koji su prijavljeni na Programu prekogranične suradnje V-A Mađarska - Hrvatska 2014.-2020. **„EcoSmartCities“ ( 31.01.2019.)** i **„Desco“ (28.02.2019.)**

Realizirana su dva projekta putem Programa ruralnog razvoja 2014.-2020. godine: **Projekt „Rekonstrukcija nerazvrstane ceste Ulica K. Franje Kuharića, Ulica Miroslava Krleže i Kratke ulice u Ludbregu“** u ukupnoj vrijednosti od 1.433.195,07 kn i projekt **„Rekonstrukcija traktorskih puteva u šumske ceste u gospodarskoj jedinici Sjeverni Kalnik – Vinogradi Ludbreški“** u ukupnoj vrijednosti od 3.708.100,00 kn. Oba projekta sufinancirana su u 100% iznosu.

U tijeku realizacije su sljedeći projekti:

1. Tri projekta putem programa Erasmus +: **"Two and a half minutes to midnight"** i projekt **Eco gardens in our kindergartens“, te** **AR EDU**, za područje općeg

obrazovanja. Ukupna vrijednost ovih projekta je 392.041,80 kn. Projekti su sufinancirani u 100% iznosu.

1. Projekt **„O okolišu se pobrini i otpad zbrini“** u iznosu od 500.000,00 kn. Uz Grad Ludbreg, partner na projektu je Općina Kalnik, a projekt je vezan za provedbu informativnih aktivnosti o održivom gospodarenju otpadom.
2. Projekt **„Ulaganja u objekte dječjih vrtića - DV Radost**“. Planirane aktivnosti po projektu odnose se na uređenje vanjskog prostora oko zgrade vrtića, postavljanje zaštitnog zida, pripremu terena za postavu igrala, izradu prilaza te uređenje popratnih objekata koji se nalaze na prostoru vrtića. Ukupna vrijednost projekta iznosi 429.567,83 kuna, udio Ministarstva za demografiju, obitelj, mlade i socijalnu politiku iznosi 103.096,00 kuna dok je udio Grada Ludbrega 326.471,83 kuna.
3. Projekt **„Zaželi”** pod imenom “Pomažemo sebi, pomažemo drugima”, čiji je nositelj Gradsko društvo Crvenog križa Ludbreg, a Grad Ludbreg je partner na projektu. Projekt je usmjeren na mogućnost zapošljavanja teže zapošljivih skupina žena koje će svojim radom i doprinosom u sklopu projekta osigurati pomoć starijim i nemoćnim građanima. Ukupna vrijednost ovog projekta je 3.148.650,00 kn te je sufinanciran u 100% iznosu od strane Ministarstva rada i mirovinskog sustava.
4. Započelo se sa provedbom projekta **Dogradnja dječjeg vrtića „Radost“-Ludbreg.** Ukupna vrijednost projekta je **3.057.641,55 kn.** Realizacijom projekta nadogradit će se zgrada postojećeg vrtića bruto površine 497,68 m 2 na dvije etaže te će se opremiti dodatni prostori u vrtiću. Dobivene potpore iznose 2.302.806,09 kn, a projekt je sufinanciran sredstvima iz Programa ruralnog razvoja Republike Hrvatske za razdoblje 2014.-2020.

Odobren je projekt **„Partnerstvo za Socijalnu i Solidarnu Ekonomiju“.** Projekt je prijavljen na Švicarsko-Hrvatski program suradnje. Nositelj projekta je Zelena Mreža Aktivističkih Grupa (ZMAG), a partneri na projektu su prijavitelj Chamber of Social and Solidarity Economy (Geneva), Grad Ludbreg i Grad Pregrada. Ukupna vrijednost projekta je 1.500.000,00 HRK. Projekt je sufinanciran u 90% iznosu. Također, odobren je projekt „**Rekonstrukcija krovišta Vatrogasnog doma u Ludbregu**“. Ukupna vrijednost projekta je 164.706,25 kn te je sufinanciran u 80% iznosu.

* 1. **PRIJAVLJENI PROJEKTI:**

U periodu od siječnja do lipnja 2019. godine prijavljeno je ukupno 13 projekata:

Na program suradnje **Interreg Dunav** prijavljena su 3 projekta:

1. Projekt „**Eco2 Muzej“,** Grad Ludbreg je vodeći partner, a namjera projekta je razviti Eko2 muzej koji će biti smješten u partnerskim zemljama i sastojat će se od različitih modela (funkcionalni, institucionalni, informacijski i organizacijski) te će biti povezan s regionalnim Eco2 Muzejom. Ukupna vrijednost projekta je 1.389.78 € te je sufinanciran u 85% iznosu.

2. Projekt „**Kreativna rekreacija“,** nositelj projekta je Centar za potporu u poslovanju malih i srednjih poduzeća – Ruse, Bugarska, dok je Grad Ludbreg partner na projektu. Cilj projekta je poticanje novog inovativnog turističkog proizvoda u podunavskoj regiji na temelju regionalnog zelenog potencijala i nematerijalne imovine – kreativne snage ljudi u kombinaciji s bioraznolikosti. **Ukupna vrijednost projekta je preko 1,0 milijun eura.**

3. Projekt **“Joint cultural tourism development of Batthyany heritage sites along the Danube (DANUBAT)”,** prijavitelj po projektu je Knjižnički i informacijski centar Mađarske akademije znanosti, dok u svojstvu partnera nastupaju Fundacija obiteljske baštine Batthyany, Sveučilište u Beču, Grad Ludbreg, Muzej Murska Sobota, Udruga za promociju poslovanja iz Rumunjske, Općina Ikervár, Batthyány Lajos Fundacija i Szent László Fundacija. Ukupna vrijednost projekta iznosi 11.709.760,00 kuna a udio grada Ludbrega iznosi 2.130.460,00 kuna. Projekt se odnosi na promicanje održivog gospodarenja prirodnom i kulturnom baštinom koja je u Ludbregu povijesno povezana s obitelji Batthyany. Kroz ovaj projekt planiramo urediti i opremiti prostor za izložbe, primijeniti nove tehnologije (alati za virtualnu stvarnost, QR kodovi, obrazovne i istraživačke igre, internetska veza s partnerima, live feed). Također, planiramo urediti zelene površine i park ispred dvorca kako bismo imali mjesto za sastanke i edukaciju za planirane aktivnosti projekta.

Na program suradnje **Interreg V-A Mađarska – Hrvatska 2014.-2020**. prijavljena su 3 projekta:

4. Projekt **„VIA SAINT MARTIN“** je prijavljen u partnerstvu sa Gradom Zalaszentmárton, a odnosi se na povećanje smještajnih kapaciteta . U tom smislu bit će izgrađen kamp u Ludbregu koji će biti namijenjen turistima koji dolaze na hodočasničke događaje. Kamp će biti unutar tematskih ruta Sveti Martin koje povezuju dva grada. Ukupna vrijednost projekta je 350.130,75 EUR.

5. Projekt **„Sustainable use of natural areas akronima SUN“,** prijavitelj po projektu je Grad Ludbreg dok Županija Somogy iz Mađarske nastupa u svojstvu partnera. Okosnicu investicije čini uređenje edukacijsko prezentacijske staze „Eko Ludbreg“, duljine cca. 6 kilometra sa sadržajima koji će biti otvoreni i prilagođeni posjetiteljima fizički i interpretativno, uređenje 1 građevine u pokazno-edukativnu kuću, uređenje šetnice s mostom, osiguravanje uvjeta za promatranje ptica, održavanje edukacija za različite ciljanje skupine svih dobi s tematikom zaštite okoliša, osiguravanje održivosti prirodnih lokaliteta te upotrebe obnovljivih izvora energije. Ukupna vrijednost projekta iznosi 6.611.914,00 kuna, Udio grada Ludbrega iznosi 4.298.164,00 kuna.

6. Projekt **„Eco smart Cities 2“,** prijavitelj po projektu je Grad Ludbreg, dok u svojstvu partnera nastupa Općina Tab iz Mađarske. Opći cilj projekta EcoSmartCities2 je razvoj obnovljivih izvora energije. Provedba ovog projekta temelji se na dva pilot projekta, odnosno na uspostavi sustava obnovljivih izvora energije, solarne elektrane i sustava toplinskih pumpi. Ukupna vrijednost projekta iznosi 1.674.287,00 kuna, udio grada Ludbrega iznosi 893.128,00 kuna.

Na program **EUROPA ZA GRAĐANE 2014. – 2020.** prijavljeni su slijedeći projekti:

7. Projekt **„European elections and democracy in a digital age supporting participation and digital culture akronima DIGICA“,** projektni tim broji 14 partnera iz 13 zemalja i sastoji se od organizacija lokalne i regionalne vlasti, civilnog društva, twinning odbora te sveučilišta. Grad Ludbreg nastupa u svojstvu partnera. Glavni cilj projekta je pružanje europskim lokalnim i regionalnim političarima i građanima alate za podršku građanskog sudjelovanja u eri digitalne kulture. Projektne aktivnosti usredotočit će se na pomaganje kreatorima politika i građanima da se snađu u digitalnom medijskom okruženju, na utjecaj digitalne kulture na demokraciju, medije i informacijsku pismenost, na lažne vijesti i dezinformacije, na poticanje građanskog angažmana putem medija, na inovativne načine sudjelovanja u političkim procesima poput e-savjetovanja, kreiranja e-politika te uspostava digitalnih zajednica.

Ukupna vrijednost projekta iznosi 1.100.232,00 kuna.

8. Projekt **„Single Market and European integration against Euroscepticism in Small Towns akronima SMEsEST“,** prijavitelj je Grad Laviano iz Italije, dok je Grad Ludbreg partner na projektu. Aktivnosti projekta usmjerene su lokalnim administratorima kako bi se povećao kapacitet (regionalni marketing) za predstavljanje lokalnih regija u europskom kontekstu, malim i srednjim poduzećima za pomoć pri sudjelovanju na europskom jedinstvenom digitalnom tržištu i građanima kroz poticanje na demokratsko sudjelovanje na europskoj razini. Planirani početak projektnih aktivnosti je 2.10.2019. i trajat će do 23.10.2020. godine

Ukupna vrijednost projekta iznosi 1.100.232,00 kuna.

Ostali prijavljeni projekti su:

9. Projekt **„Plan razvoja infrastrukture širokopojasnog pristupa u Gradu Ludbregu, te općinama Mali Bukovec, Martijanec, Sveti Đurđ i Veliki Bukovec“.** Projekt je u fazi pripreme i izrade tehničke dokumentacije te čekanje otvaranja javnog poziva za dodjelu bespovratnih sredstava. Glavni cilj projekta je izgradnja NGA širokopojasne mreže temeljene na tehnologiji kojom će se osigurati pokrivanje brzim i ultrabrzim širokopojasnim pristupom na teritoriju obuhvata projekta. Osim Grada Ludbrega, najvažniji dionici projekta su općine Mali Bukovec, Martijanec, Sveti Đurđ i Veliki Bukovec. Drugi važni dionici projekta su Ministarstvo pomorstva, prometa i infrastrukture, HAKOM, Varaždinska županija i postojeći telekomunikacijski operatori.Ostvaren je glavi preduvjet za prijavu na predmetni natječaj, a to je izrada PRŠI- a, odnosno izrađen je dokument „Plan razvoja infrastrukture širokopojasnog pristupa u Gradu Ludbregu, te općinama Mali Bukovec, Martijanec, Sveti Đurđ i Veliki Bukovec“, koji je usvojen od strane Hakom-a.

10. Projekt **„Ugradnja dizala u zgradu Gradske uprave Ludbreg“** Prijavitelj po projektu je Grad Ludbreg. Ovim projektom kreće se u rekonstrukciju građevine (dogradnja) javne i društvene namjene, odnosno provest će se aktivnosti dogradnje dizala i rekonstrukcija ulaza u Dvorac Batthyany u Ludbregu. Ukupna vrijednost projekta iznosi 2.021.200,00 kuna, planirani udio Grad Ludbrega iznosi 606.360,00 kuna (30%) a udio Ministarstva hrvatskih branitelja 1.414.840,00 kuna (70%).

11. Projekt **„Osnaži se i djeluj – reci ne korupciji“** Prijavitelj po projektu je Grad Gospić, dok Grad Ludbreg nastupa u svojstvu partnera. Opći cilj projekta je unaprjeđenje uloge organizacija civilnoga društva u promicanju i primjeni načela dobrog upravljanja, dok se specifični ciljevi odnose na povećanje transparentnosti suradnje tijela javne vlasti s civilnim društvom, jačanje sposobnosti i kapaciteta organizacija civilnog društva za aktivan doprinos provedbi antikorupcijskih mjera, daljnje unaprjeđenje provedbe savjetovanja sa zainteresiranom javnošću i digitalizacija rada jedinice lokalne samouprave za aktivno sudjelovanje građana prilikom odlučivanja o komunalnim i drugim poslovima.

Postotak sufinanciranja po ovom projektu iznosi 100%.

12. Projekt **„WIFI4EU”** Prijavitelj po projektu je Grad Ludbreg. Projekt se odnosi na uspostavu besplatnog Wi-Fi pristupa za građane u javnim prostorima kao što su parkovi, trgovi, javne zgrade, knjižnice, zdravstveni centri i muzeji.

Ukupna vrijednost projekta iznosi 115 000 kuna, tj. Gradu Ludbregu od strane Europske komisije dodijeljen je vaučer.

13. Projekt **„Digital transformation of the public service in the EU municipalities – DT-PUBLIC“**, Projektni konzorcij se sastoji od 14 organizacija i Grad Ludbreg nastupa u svojstvu partnera, ovaj projekst se odnosi se na poboljšanje uloge gradova i povećanju njihovih sposobnosti stvaranja transparentnijeg i boljeg života kroz korištenje novih tehnologija i ICT alata. Projekt je prijavljen u okvirima HORIZON programa, a planirane aktivnosti za Grad Ludbreg odnose se na uspostavu eLudbreg platforme i obradu postojećih podataka pomoću umjetne inteligencije.

**V. DRUŠTVENE DJELATNOSTI I OPĆI POSLOVI**

**V.I. DRUŠTVENE DJELATNOSTI**

**1. JAVNE POTREBE IZ OBLASTI PREDŠKOLSKOG ODGOJA I OSNOVNOG**

**OBRAZOVANJA**

U dječjim vrtićima (gradskom i dva privatna) nastavljano je sufinanciranje Grada u iznosu od 800,00 kuna za puni desetosatni program boravka djece za ukupno 340 djece. Sufinanciralo se do 140 djece u Dječjem vrtiću „Radost“, do 85 djece u Dječjem vrtiću „Iskrica-Bernarda Varga“ te do 115 djece u Dječjem vrtiću „Smjehuljica“. Ekonomska cijena za boravak djece u Dječjem vrtiću „Radost“ Ludbreg ostala je u iznosu od =1.300,00 kuna mjesečno po djetetu.

Također je nastavljeno sa sufinanciranjem boravka djece slabijeg imovnog stanja a osigurana su i sredstva za sufinanciranje edukacija i ekukativnih programa u dječjim vrtićima u ukupnom iznosu od 50.000,00 kuna.

U dječjem vrtiću „Smjehuljica“ i dalje je angažirana je zaposlenica na radnom mjestu pomoćnika djeci s teškoćama u razvoju, a čiji se rad financira iz gradskog proračuna.

Radilo se na uređenju vanjskog prostora, uređenju okoliša i nadopuni novih igrala na dječjem vrtiću Radost koje sufinacira Ministarstvo za demografiju, obitelj, mlade i socijalnu politiku.

U izvještanom razdoblju sufinacirao se pomoćnik u nastavi za dijete s teškoćama u razvoju u Osnovnoj školi Ludbreg.

Nastavljeno je s dosadašnjim projektima sufinanciranja prijevoza učenika osnovne škole, prehrane učenika osnovne škole, sufinanciranje produženog boravka učenika, troškova mentora i odlaska na natjecanja, osnovnoškolskog sporta kao i sufinanciranje autobusnog prijevoza učenika Srednje škole Ludbreg.

I dalje se radi na aktivnostima u okviru programskih zahtjeva projekta Grad Ludbreg- prijatelj djece.

**2. JAVNE POTREBE IZ OBLASTI SPORTA**

Nastavljeno je ulaganje u sport sufinanciranjem sportskih klubova preko Zajednice športskih udruga, a u gradskoj sportskoj dvorani osigurani su uvjeti za odvijanje svih sportskih manifestacija kao što su redovna takmičenja, svakodnevni treninzi te mnogobrojni nogometni i rukometni turniri. Također je potrebno napomenuti da je i nadalje korištenje gradske sportske dvorane besplatno za sve klubove koji su članovi Zajednice sportskih udruga.

U izvještajnom razdoblju postignuti su značajni sportski rezultati kako u ekipnim sportovima tako i u pojedinačnim.

**3. PROJEKTI**

**3.1 ZAŠTITA SPOMENIKA KULTURE I ARHEOLOŠKIH NALAZA**

U izvještajnom razdoblju nastavilo se sa provođenjem aktivnosti na projektu „Unapređenje kontinentalnog turizma turističkom valorizacijom povijesno-kulturne baštine Grada Ludbrega. Intenzivno se radilo na izgradnji kuće Somođi uključujući nabavu i ugradnju dizala za osobe s invaliditetom te izvođenju građevinskih radova i drenaže u „Vrtu Somođi“. Sukladno novom Planu nabave od 29. travnja 2019 godine a temeljem uputa nadležnog konzervatorskog odjela razdvojili smo planirane građevinsko obrtničke radove na Crkvi svetog Trojstva na način da jednu cjelinu čini obnova pročelja Crkve a drugu obnova cinktora crkve. U okviru aktivnosti nabave i razvoja softvera za stalni postav zbirke Iovia započela je najbitnija faza projekta a to je konstruiranje i modeliranje građevina kako su nekad izgledale, nacrti su se radili prema uputama arhitekta i HRZ-a, odrađene su pripreme i obavljene konzultacije kako bi se proces završio što uspješnije, također su programirani i odrađeni dijelovi aplikacije u smislu kasnije interaktivnosti. Plan je sustav ovisno o tehnologiji prilagoditi na način da će posjetitelji moći "hodati" kroz nalazište nadograđeno objektima u vidu proširene stvarnosti. U suradnji s Hrvatskim restauratorskim zavodom izrađen je 3D model prema skicama i saznanjima o načinu građenja u to vrijeme. U suradnji s Hrvatskim restauratorskim zavodom izrađeni su finalni renderi, modeliranje i teksturiranje objekta.Ova rekonstrukcija se uvelike razlikuje od onih koje su do sad rađene odokativnom metodom; ono na čemu se radilo počiva na proučavanju Virtuvijeve De Architectura i odnosa mjera srodnih objekata diljem Rimskog carstva, a sve u komparaciji i međuodnosu s počelima nosivih konstrukcija.U izvještajnom razdoblju započelo se sa pripremom postupka otvorene javne nabave za usluge savjetovanja i nadzora postave zbirke „Iovia“ i i uređenje kuće „Somođi“ i Usluge izrade idejnog i izvedbenog muzeološkog i muzeografaskod riješenja izložbe stalnog postava zbirke „Iovia“ te provedba edukacija kao i usluge revizije projekta. U suradnji sa Turističkom zajednicom Grada Ludbrega ugovorene su usluge izrade tiskanih promidžbenih materijlaa i ostali vidovi promidžbe projekta. Započelo se sa aktivnostima vezanima uz adaptaciju hotela Crnković, izvodili su se građevinsko-obrtnički, strojarski, hidroinistalacijski i elektroinstalacijski radovi te se nabavila oprema za uređenje hotela u a sve u suradnji s projektnim partnerom Ugostiteljskim obrtom Crnkovićem. Također u izvještajnom razdoblju provele se nabava opreme za uređenje zanatskog trga te provedbu edukativnih aktivnosti u suradnji sa projektnim partnerom LAG IZVOR Ludbreg.

**3.2. OSTALI PROJEKTI IZ ODSJEKA ZA DRUŠTVENE DJELATNOSTI I OPĆE**

**POSLOVE**

U studenom 2017.godine potpisan je Ugovor o sufinanciranju projekta Unlimited bicycle experience along the Mura and Drava rivers (akronim projekta: Happy bike), u sklopu programa Interreg Mađarska-Hrvatska 2014-2020, u kojem, uz Grad Ludbreg, sudjeluju i partneri Grad Letenye, Grad Prelog te ŽUC Varaždinske županije. U sklopu navedenog projekta u izvještajnom razdoblju izradilo se i postavilo parkiralište za bicikle, održale su se dvije radionice na temu sigurnosti biciklista u prometu za djecu i odrasle, održano je i nekoliko sastanaka projektnih partnera radi usklađivanja i planiranja provođenja aktivnosti, organizirina je jedna lokalna i jedna međunarodna biciklijada, postavljene su info table sa odmorištem i opremom za bicikle, izrađena je i postavljena vertiklana signalizacija, izrađene su mape sa informacijama o projektu te je ugovorena usluga lekture i prevođenja tekstova na četiri jezika. Projekt je i završio u lipnju 2019.godine.

**4. JAVNE POTREBE IZ OBLASTI KULTURE**

Grad Ludbreg osnivač je 2 ustanove iz oblasti kulture i to Centra za kulturu i informiranje «Dragutin Novak» Ludbreg i Gradske knjižnice i čitaonice «Mladen Kerstner» Ludbreg.

**4.1.CENTAR ZA KULTURU I INFORMIRANJE «Dragutin Novak» Ludbreg**

U izvještajnom razdoblju Centar za kulturu i informiranje „D. Novak“ bio je organizator i suorganizator mnogih događaja i manifestaija, od kojih ćemo istaknuti suorganizaciju izložbe Noći muzeja, izložbe Industrijska baština Ludbrega, koncerta kvartet Porin, koncerta Zagrebački solisti, Dana Grada, organizaciju kazališnih predstava povodom Dana smijeha te izradu promidžbenih materijala.

Potrebno je napomenuti da su proračunu za 2019 godinu osigurana sredstva za energetsku obnovu zgrade Centara za kulturu i informiranje „D. Novak“

Vezano uz novinsko-nakladničku djelatnost, izdano je šest brojeva „Ludbreških novina“ u kojima su popraćeni svi događaji od značaja za Grad Ludbreg.

Sekcija Puhačkog orkestra sudjelovala je u kulturnim programima uz pojedine manifestacije u Gradu.

**4.2.GRADSKA KNJIŽNICA I ČITAONICA «Mladen Kerstner»**

U okviru svoje djelatnosti Knjižnica redovito pribavlja periodičke publikacije, te svake godine vrši nabavu knjižne i neknjižne građe te provodi dio kulturoloških djelatnosti.

U izlogu Knjižnice redovito se obilježavaju obljetnice rođenja ili smrti velikih povijesnih ličnosti ili događanja. Isto tako, uspostavljena je veoma dobra suradnja s osnovnim školama, kako ludbreškom tako i susjednima, kao i sa dječjim vrtićima s područja Grada Ludbrega te su organizirani posjeti djece i upoznavanje s knjižnim fondom i uslugama. Grad Ludbreg je u Proračunu osigurao sredstva za članarinu za učenike prvih razreda Osnovne škole Ludbreg te učenike Srednje škole Ludbreg tako da učenici mogu besplatno posuđivati literaturu iz Gradske knjižnice.

Knjižnica redovito provodi pričaonice i kreativne radionice za djecu od 3 do 6 godina na koje okupljaju djecu na bazi tjednih aktivnosti. Kontinuirano se provodi program „Priča za laku noć“ ,s obzirom na dobar odaziv roditelja i djece, zatim radionice za djecu (likovne i glazbene), izložbe slika te večeri poezije. Provodi se i program za djecu „Bebe u knjižnici – moja prva slikovnica“ u sklopu kojega svaka novorođena beba dobije besplatno članstvo godinu dana, prvu slikovniku i platnenu vrećicu.

Također, održane su i promocije knjiga te brojna predavanja putopisne, znanstvene i duhovne tematike. Nastavljena je dobra suradnja sa kulturnom udrugom Nova akropola iz Varaždina.

Održano je „Sjećanje na Mariju Winter“ u organizaciji udruge „Žene iz Centra svijeta“ i Gradske knjižnice i čitaonice „M.Kerstner“ – Bakina hiža.

**5. JAVNE POTREBE IZ OBLASTI SOCIJALNE SKRBI**

I u 2019 godini Grad Ludbreg osigurao je u Proračunu sredstva za naknade troškova stanovanja, jednokratne novčane pomoći, prehranu učenika slabijeg imovinskog stanja u osnovnoj školi, stipendije i pomoći učenicima i studentima, naknade za novorođenu djecu kao i sredstva za rad udruga koje se bave djelatnostima socijalne skrbi na području Grada.

***Gradsko društvo Crvenog križa***

Gradsko društvo Crvenog križa Ludbreg, kao vodeća humanitarna organizacija, na osnovu postojeće dokumentacije, na području regije Ludbreg djeluje više od 137 godina.

I u ovom izvještajnom razdoblju uspješno se provodio program „Pomoć u kući starim, bolesnim i nemoćnim osobama“, a na ovom programu i dalje je stalno zaposlena jedna djelatnica. Također je po programu javnih radova i dalje zaposlena i 1 medicinska sestra koja pokriva cijelo područje ludbreške regije. U Gradskom društvu zaposlen je i 1 kućni majstor kojeg financiraju sve jedinice lokalne samouprave ludbreške regije i koji na području cijele ludbreške regije obavlja dio poslova iz navedenog programa. U izvještajnom razdoblju na području Grada postojalo je 23 korisnika obuhvaćenih mjerom pomoći u kući

Provodile su se i aktivnosti iz plana i programa Hrvatskog crvenog križa „Djelovanje u katastrofama“, „Služba traženja“, a organiziran je i rad s mladeži crvenog križa.

Nastavile su se aktivnosti po projektu kojeg je odobrilo Ministarstvo rada i mirovinskog sustava „Pomažemo sebi-pomažemo drugima“ koji je vrijedan 3,1 milijun kuna. I dalje je zaposlena 21 gerontodomaćica koje su prošle edukaciju za pružanje pomoći starijim i nemoćnim osobama.

Značajan je angažman Gradskog društva Crvenog križa i po pitanju pružanja pomoći u akcijama na nacionalnom nivou, u svim kriznim situacijama.

***Socijalna potpora***

Odlukom o socijalnoj skrbi Grada Ludbrega propisano je tko mogu biti korisnici socijalne skrbi, njihova prava iz sustava socijalne skrbi, uvjeti, način i postupak ostvarivanja tih prava.

Putem Socijalnog vijeća pružala se pomoć socijalno ugroženim, nemoćnim i drugim osobama koje same ili uz pomoć obitelji zbog nepovoljnih socijalnih prilika ili drugih okolnosti nisu u mogućnosti iste zadovoljiti, kao i pomoć za podmirenje troškova ogrjeva. U navedenom razdoblju održane su 2 sjednice Socijalnog vijeća. Podnijeto je i razmatrano ukupno 36 zahtjeva od kojih je 34 povoljno riješeno, odnosno podnositeljima zahtjeva odobren je neki vid pomoći. Sukladno Odluci o socijalnoj skrbi u hitnim slučajevima o pojedinim zahtjevima odlučivano je i pojedinačnim zaključcima gradonačelnika.

Tijekom godine sukladno Zakonu o socijalnoj skrbi te Odluci o socijalnoj skrbi Grada Ludbrega dodijeljuju se i pomoći za stanovanje za korisnike koji ispunjvaju uvjet prihoda ili socijalni uvjet.

Također su se umirovljenicima i osobama slabijeg imovnog stanja s prebivalištem na području Grada Ludbrega, a čija mirovinska ili druga primanja iznose do 1.500,00 kuna mjesečno, isplatile jednokratne socijalne pomoći povodom uskrsnih blagdana u pojedinačnom iznosu od 100,00 kuna. Tako je isplaćeno ukupno 136 pomoći.

U izvještajnom razdoblju utrošeno je za ove namjene ukupno 83.083,43 kune.

***Potpore za novorođenu djecu***

Od siječnja 2017. godine primjenjuje se nova Odluka o jednokratnim novčanim pomoćima za novorođenu djecu kojom je određena visina jednokratnih novčanih pomoći za svako novorođeno dijete. Tako je za prvo novorođeno dijete određena visina naknade u iznosu od =1.200,00 kuna, za drugo novorođeno dijete određena je naknada u visini od =1.500,00 kuna, dok je za treće i svako daljnje novorođeno dijete određena visina naknade od =2.000,00 kuna.

U izvještajnom razdoblju zaprimljeno je ukupno 36 zahtjeva, te je na ime naknada odnosno potpora za novorođenu djecu isplaćeno ukupno =48.300,00 kuna.

***Stipendije***

Grad Ludbreg nastavio je sa stipendiranjem studenata i učenika s područja Grada. Za akademsku godinu 2018./2019. odobren je nastavak stipendiranja za 23 studenta te 7 učenika srednje škole, a dodijeljeno je još 16 novih stipendija i to za 6 studenata i 10 učenika.

Grad Ludbreg trenutno stipendira 46 stipendista i to 29 studenata i 17 učenika, a u izvještajnom razdoblju za ove namjene utrošeno je ukupno = 142.500,00 kuna

***Ostale javne potrebe iz socijalne skrbi***

Sukladno Programu javnih potreba u društvenim djelatnostima Grada Ludbrega za 2019. godinu, Grad Ludbreg potpomaže rad i financiranje udruga sa područja Grada. Na ovom području djeluju: Caritas župe Ludbreg, Udruga tjelesnih invalida «Lio» Ludbreg, Udruga «Ludbreško sunce», Udruga umirovljenika regije Ludbreg, Udruga antifašističkih boraca i antifašista općina i grada Ludbrega, Udruga hrvatskih dragovoljaca i veterana Domovinskog rata, Udruga hrvatskih vojnih invalida Domovinskog rata-Hvidra, Udruga ludbreški branitelji Vukovara 1991., Invalidsko društvo Ilco Varaždin i Društvo multipleskleroze Varaždinske županije.

Pojedine udruge prijavile su svoje programe odnosno projekte na Javni natječaj kojeg je Grad raspisao te su, po provedenom postupku, sklopljeni ugovori o financijskoj potpori za financiranje pojedinih programa odnosno projekata u 2019.godini.

***Provedba aktivnosti u Međugeneracijskom centru Ludbreg***

Grad Ludbreg je u razdoblju od 1.3.2014.g. do 17.6.2015.g. provodio projekt Međunarodne pomoći u lokalnoj zajednici (poznatiji pod akronimom MEDGEN BORZA), tijekom kojeg je uređen prostor Međugeneracijskog centra.

Projekt je usmjeren na provođenje aktivnosti vezane uz unapređenje kvalitete života starijih osoba putem organiziranih dnevnih aktivnosti.

U ovom uređenom prostoru i dalje se povremeno se provode i aktivnosti »Centra za pružanje usluga u zajednici SVITANJE« iz Koprivnice koji obavlja dio djelatnosti Centra kojim se obuhvaća pružanje socijalnih usluga i to uslugu poludnevnog boravka djece i mladih te uslugu savjetovanja i pomaganja bioloških i udomiteljskih obitelji, prostor koriste i ostale udruge s područja Grada Ludbrega.

***Javni radovi - program za Rome***

S obzirom na vrlo teško zapošljavanje Roma u gospodarstvu i poduzetništvu, a što je uvjetovano nedovoljnom obrazovnom i kvalifikacijskom strukturom, ideja je Grada Ludbrega da se pripadnike romske nacionalne manjine uvede u rad putem organiziranja javnih radova. Cilj je integrirati na tržište rada osobe romske nacionalne manjine, budući da se radi o skupinama kojima prijeti trajna nezaposlenost i socijalna isključenost. Grad Ludbreg je, stoga, kandidirao Hrvatskom zavodu za zapošljavanje projekt „“PROGRAM ZA SUFINANCIRANJE/ FINANCIRANJE ZAPOŠLJAVANJA U JAVNOM RADU PRIPADNIKA ROMSKE NACIONALNE MANJINE te je podesen zahtjev za dodjelu financijskih sredstava za financiranje opisanih radova.

HZZ je odobrio sredstva za financiranje bruto plaće i djelomičnu naknadu prijevoza za pojedine zaposlenike koji ostvaruju to pravo sukladno posebnoj Odluci Zavoda , za 2 osobe u razdoblju od 03.06.2019. do 02.12.2019 .godine u navedenom programu u ukupnom iznosu od =52.822,16 kuna.

**6. JAVNE POTREBE ORGANIZACIJA CIVILNOG DRUŠTVA**

U prosincu 2015.godine donijet je novi Pravilnik o uvjetima i postupku za dodjelu financijskih potpora za programe i projekte organizacijama civilnog društva iz Proračuna Grada Ludbrega, čime je detaljno utvrđen postupak i uvjeti financiranja organizacija civilnog društva, a u skladu sa novim Zakonom o udrugama i Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge.

Tako je navedenim pravilnikom propisano da će Grad Ludbreg u Proračunu osiguravati novčana sredstva za projekte i programe organizacija civilnog društva koji su od interesa za Grad te koji su na odgovarajući i pravovremeni način prijavljeni na javni natječaj koji će Grad raspisivati po donošenju proračuna za narednu godinu.

Nakon donošenja Proračuna za 2019. godinu, 07. siječnja 2019. godine raspisan je javni natječaj za programe i projekte organizacija civilnog društva.

Na raspisani javni natječaj pristiglo je ukupno 33 prijave i to 31 prijava za programe i 2 prijave za projekte. Po odobrenju programa odnosno projekata sklopljena su ukupno 32 ugovora s organizacijama civilnog društva odnosno udrugama te su im za provođenje programa odnosno projekata dodijeljena sredstva u ukupnom iznosu od =349.000,00 kuna, a sukladno osiguranim sredstvima u Proračunu Grada Ludbrega za 2019. godinu.

Člankom 2. Pravilnika propisano je da se sredstva mogu odobriti i za ad hoc inicijative odnosno jednokratne podrške koje se pojavljuju izvan rokova predviđenih objavom Natječaja ili Poziva.

U izvještajnom razdoblju za ove namjene utrošeno je 194. 495,21kune.

**7. JAVNE POTREBE ZAJEDNICE TEHNIČKE KULTURE**

Područje djelovanja Zajednice tehničke kulture našega Grada je vrlo široko, a obuhvaća: informatiku i računarstvo, elektroniku i radio tehniku, promet, tehničko stvaralaštvo mladih, foto i video tehniku i zrakoplovstvo. Nositelji aktivnosti su Izvršni odbor, Klubovi mladih tehničara, Gradski informatički centar, Radioklub Ludbreg, Auto klub Ludbreg, te Ludbreška udruga mladih entuzijasta.

U izvještajnom razdoblju provodile su se aktivnosti vezane uz tehničko stvaralaštvo mladih, škole i radionice za mlade tehničare, školsko natjecanje mladih tehničara, županijsko natjecanje maldih tehničara, mala škola elektronike, škola radio orijentacije, državno natjecanje mladih tehničara, škola vožnje bicikla, mala škola elektronike, škole i radionice radio orijentacije, 3 d modeliranje, natjecanja u radioorijentaciji, županisko natjecanje Sigurno u prometu te međunarodno prvenstvo u radio orijentaciji.

**8. VATROGASTVO I ZAŠTITA I SPAŠAVANJE**

**8.1. Vatrogasna zajednica i DVD**

Grad Ludbreg obvezan je sukladno važećim pravnim propisima financirati rad i razvoj vatrogastva, te je kao i dosada nastavio i mnogo više nego je zakonska obveza financirati rad vatrogasne zajednice, a preko nje i dobrovoljnih vatrogasnih društava.

Na području Grada Ludbrega djeluje Vatrogasna zajednica Grada Ludbrega u čiji rad je uključeno ukupno 8 dobrovoljnih vatrogasnih društava; DVD Ludbreg kao središnje društvo, te DVD Bolfan, Čukovec, Kućan Ludbreški, Selnik, Sigetec Ludbreški, Slokovec i Hrastovsko. Vatrogasna zajednica Grada Ludbrega trenutačno broji 421 člana od čega je 97 operativnih članova, 143 izvršna člana, 42 pričuvnih članova, 10 veterana, 10 počasnih članova, 50 članova vatrogasne mladeži i 69 članova vatrogasnog podmlatka.

U izvještajnom razdoblju pojedina dobrovoljna vatrogasna društva u okviru operativne djelatnosti išla su na intervencije kada je to bilo potrebno te se nabavilo jedno vatrogasno kombi vozilo.

**Zaštita i spašavanje**

Tijekom izvještajnog razdoblja nastavilo se aktivno raditi na usklađivanju i donošenju akata sukladno obvezama proizašlim iz novog Zakona o sustavu civilne zaštite.

Stožer civilne zaštite sastoji se od načelnika Stožera, zamjenika načelnika stožera i 6 članova.

U travnju je donesena nova Odluka o izmjenama i dopunama Odluke o osnivanju i imenovanju Stožera civilne zaštite Grada Ludbrega.

Radilo se i na planu vježbi civilne zaštite za 2019 godinu.

Također su redovito ažurirani podaci vezano uz Tim obveznika civilne zaštite opće namjene Grada Ludbrega te su obavljeni i ostali poslovi vezani uz provođenje Zakona o sustavu civilne zaštite.

Nastavljena je veoma dobra suradnja s Područnim uredom za zaštitu i spašavanje Varaždin.

**9. TURISTIČKA ZAJEDNICA GRADA LUDBREGA**

Turistička zajednica Grada Ludbrega je u realiziranim gradskim manifestacijama koje su održane u navedenom razdoblju bila ili nositelj ili suorganizator istih (Manifestacije „Flora centrum mundi“-23. Međunarodni sajam cvijeća u Ludbregu i Dan centra svijeta, 32.Ludbreška biciklijada).

Turistička zajednica financira i različite oblike promidžbe gradskih događanja u svim vrstama medija tijekom cijele godine.

Nadalje, TZ partner je Gradu na projektu „Unapređenje kontinentalnog turizma turističkom valorizacijom povijesno-kulturne baštine Grada Ludbrega“ u sklopu kojeg se u izvještajnom razdoblju intenzivno radilo na grafičkom oblikovanju i tiskanju letaka na 2 jezika te lekturi tekstova. Obavile su se pripremne radnje za izradu vizualnog identiteta i branda za zanatski trg.

**10. PROMIDŽBENE AKTIVNOSTI**

Sve naprijed navedene manifestacije i događaji medijski su popraćeni s ciljem obavještavanja javnosti o programima koji se u Ludbregu kroz godinu odvijaju.

Na lokalnoj razini sva događanja prate i o njima izvještavaju Radio Ludbreg i Ludbreške novine, a svi sadržaji redovno se objavljuju i na gradskom Internet portalu.

Na regionalnoj razini, medijski nas prate predstavnici tjednika koji izlaze na području Varaždinske i Koprivničko-križevačke županije. Za predstavljanje i najavu značajnijih manifestacija organizirale su se konferencije za tisak te gostovanja u emisijama Varaždinske televizije.

Gradski suveniri i promidžbeni materijali mogli su se nabaviti u ludbreškim suvenirnicama, koje su bile otvorene za vrijeme održavanja svih programa i manifestacija.

**V.2. OPĆI POSLOVI**

1. ***Usklađivanje i predlaganje akata***

Donošenjem pojedinih novih zakona, promjenama postojeće zakonske regulative, kadrovskim promjenama u pojedinim institucijama bilo je nužno uskladiti odnosno predložiti donošenje ili izmjene i dopune općih i pojedinačnih akata Gradskoga vijeća, gradonačelnika kao izvršnog čelnika Grada, odsjeka za neposredno obavljanje poslova iz samoupravnog djelokruga Grada kao i ustanova čiji je osnivač Grad Ludbreg.

U izvještajnom razdoblju održane su 4 sjednice Gradskog vijeća a pripremljene su i održane sjednice i pojedinih radnih tijela Gradskoga vijeća i gradonačelnika.

Od značajnijih akata pripremljenih i donesenih u izvještajnom razdoblju valja spomenuti slijedeće: Odluka o raspoređivanju sredstava za rad političkih stranaka iz Proračuna Grada Ludbrega za 2019. godinu, Odluka o visini paušalnog poreza od iznajmljivanja stanova, soba i postelja, Odluku o usvajanju Strategije razvoja poduzetništva Grada Ludbrega za razdoblje 2018. do 2023. godine, Odluka o usvajanju Strategije pametnog grada, Odluka o načinu pružanja javne usluge prikupljanja miješanog komunalnog otpada i biorazgradivog komunalnog otpada, Odluka o uvjetima, mjerilima i postupku za utvrđivanje reda prvenstva za kupnju stanova iz Programa društveno poticane stanogradnje na području Grada Ludbrega, Odluka o usvajanju Strategije razvoja krajobraznog uređenja Grada Ludbrega do 2027., 4. Odluka o imenovanju ravnatelja Centra za kulturu i informiranje Dragutin Novak Ludbreg, Statutarna odluku o izmjenama i dopunama Statuta Grada Ludbrega, Poslovnička odluku o izmjenama i dopunama Poslovnika Gradskoga vijeća Grada Ludbrega, Odluka o ustrojstvu Gradske knjižnice i čitaonice Mladen Kerstner Ludbreg, Odluka o izmjenama i dopunama Odluke o ustrojstvu Centra za kulturu i informiranje Dragutin Novak Ludbreg, Odluka o donošenju Plana djelovanja Grada Ludbrega u području prirodnih nepogoda za 2019. godinu

Pripremljeni su i donijeti akti iz nadležnosti izvršnog čelnika-gradonačelnika.

U izvještajnom razdoblju značajne su bile aktivnosti i Savjeta mladih Grada Ludbrega kao i Povjerenstva za ravnopravnost spolova Grada Ludbrega .

Sukladno zakonskoj obvezi, opći akti koje je donosilo Gradsko vijeće i gradonačelnik dostavljani su u zakonom propisanom roku predstojniku Ureda državne uprave u Varaždinskoj županiji, a vezano uz obavljanje nadzora nad zakonitošću akata kao i na objavu u službenom glasilu.

1. ***Ostale aktivnosti***

U izvještajnom razdoblju obavljeni su poslovi vezano uz provođenje izbora za članove u EU parlament te je pružana pomoć u radu Gradskog izbornog povjerenstva za provođenje ovih izbora.

Obavljene su također i mnogobrojne protokolarne obveze, prijemi i poslovni sastanci.

Gradonačelnik i zamjenica bili su sudionici brojnih manifestacija, proslava i sl., a koje su organizirale pojedine udruge, ustanove i sl., a posebno onih koje se tradicionalno odvijaju na određene datume.

Prigodno su obilježeni i svi državni blagdani i pojedini datumi vezani uz nacionalno i međunarodno obilježavanje.

**ZAKLJUČAK**

U izvještajnom razdoblju uspješno su, a u skladu s financijskim mogućnostima, realizirani ranije započeti projekti, a pokrenuti su i neke nove aktivnosti na poslovima od lokalnog značaja i u nadležnosti lokalne samouprave.

I u ovom izvještajnom razdoblju održano je niz uspješnih sastanaka sa potencijalnim investitorima na području našega Grada, predstavnicima državnih i županijskih javnih poduzeća, gradskih ustanova, a sve u cilju stvaranja uvjeta za realizaciju gradskih programa i projekata.

Za realizaciju projekata i mnogobrojnih aktivnosti koje su se odvijale uveliko su doprinijeli i članovi Gradskoga vijeća, članovi pojedinih radnih tijela kao i gradske službe koje su svaka u svojoj nadležnosti operativno provodile donijete odluke.

Svojim djelovanjem u okviru zakonskih ovlasti i obveza, gradonačelnik i zamjenica gradonačelnika poduzimali su mjere i radnje za stvaranje boljih uvjeta za gospodarski i društveni razvoj Grada i svih naselja, a sve za dobrobit Grada odnosno njegovih građana.

Gradonačelnik

Grada Ludbrega:

Dubravko Bilić